বছরের শুরুতে দাম বাড়ল কমলা লেবুর

কলকাতা: শীত পড়ার সঙ্গে সঙ্গে চাহিদা বাড়ে কমলালেবুর। রমরমা বিক্রি শুরু হয় বাজারে। কিন্তু এবার তাতেই পকেটে ছেঁকা খেতে চলেছে আমজনতা। বর্তমানে বাজারে পাওয়া যাচ্ছে ভুটান, নাগপুর এবং পাঞ্জাবের কমলা লেবু। বাজারে চারটি কমলা লেবু বিক্রি হচ্ছে ৫০ টাকায়। যা শুনে মাথায় হাত ক্রেতাদের। যদিও এখানেই স্থিমিত নয়। দোকানদারদের মতে এই দাম আরও বাড়বে বলেই মনে করা হচ্ছে।

আরও পড়ুন: জাল পাসপোর্টকাণ্ডে গ্রেফতার আরও ১

দোকানদারদের দাবি, বাজারে কমলা লেবুর যোগান কম থাকায় দিনে দিনে কমলালেবুর দাম বাজারে বৃদ্ধি পাচ্ছে বলে মনে করা হচ্ছে। অনেক ক্রেতার দাবি দামের চোটে কমলা লেবু কেনা দায় হয়ে পড়ছে। দিন দিন কমলা লেবুর দাম বাজারে বৃদ্ধি হওয়ায় কোন ক্রেতাই খুব একটা চাইছেন না কমলা লেবু কিনতে। ৫০ টাকায় ৪ টি কমলা লেবু বাজারদর হওয়ায় ক্রেতাদের কমলা লেবু কিনতে দ্বিধায় ফেলছে।

দেখুন অন্য খবর